Here is a page extracted from Wikipedia that may contain CSS, HTML, and a lot of unformatted text.

Title: المسيحيه فى مصر
Content: المسيحية هى تانى اكبر ديانة فى مصر. وبيتسمى المسيحيين المصريون بالأقباط وبيشكلوا حوالى 10% - 15% من سكان مصر.

يشكل الاقباط اكبر تجمع مسيحي فى الشرق الأوسط وشمال افريقيا واكبر عدد من المسيحيين فى العالم الاسلامي. وبيعود تاريخ مصر المسيحية للعصر الروماني. لما كانت اسكندريه مركز مهم فى العصور الاولانىى للمسيحية.

أكتر من 95% من المسيحيين المصريين بينتموا للكنيسة القبطية الأرثوذكسية، اللى هى من الكنائس الأرثوذكسية المشرقية، فالكنيسه القبطيه هى اكبر طايفة مسيحية فى الشرق الأوسط. ويتراوح أعداد الأقباط فى مصر بين 4 - 8 مليون، مع 4 مليون قبطي فى المهجر. لاكن لاتوجد احصائيات دقيقية حوالين أعداد المسيحيين فى مصر لاكن رسميا نسبة 10% هى النسبة المتعارف عليها، ولاكن ممكن تكون اعلى بكتير. وحسب احصاء ذاتي أعلن عنه البابا شنودة التالت طبقا لسجلات الافتقادات الكنسية يقدر عدد المسيحيين بأكتر من 12.7 مليون داخل مصر؛ ويرأس الكنيسة القبطية الأرثوذكسية بابا الاسكندرية وبطريرك الكرازة المرقسية وترتبط الكنيسة القبطية مع كنائس اخت فى ارمينيا، اثيوبيا، اريتريا، الهند، لبنان وسوريا.
 
يوجد طوايف تانيه من المسيحيين المصريين زى :
 الكنيسه القبطيه الكاتوليكيه
 الكنيسه القبطيه الانجيليه
 طوايف بروتستانتيه قبطيه

فهناك حوالى 810,000 مسيحى مصرى غير قبطى يعيشو فى مصر وينتمي اغلبهم للكنيسة الأرثوذكسية الشرقية والكنايس الكاثوليكية الشرقية زى (الكنيسة المارونية وكنيسة الروم الملكيين الكاثوليك)

وهناك تواجد مسيحي غير مصري فى المناطق الحضرية خاصه فى القاهرة والاسكندرية، منهم اعضاء :
 الكنيسة الأرثوذكسية اليونانية فى الاسكندرية
 كنيسة الروم الملكيين الكاتوليك
 كنيسة الأرمن الأرثوذكس
 الكنيسة الأرمنية الكاتوليكية
 الكنيسة الرومانية الكاثوليكية
 الكنيسة الأسقفية فى القدس والشرق الأوسط
 الكنيسة المارونية
 الكنيسة الكلدانية الكاثوليكية
 الكنيسة السريانية الكاثوليكية
 الكنيسة السريانية الأرثوذكسية

اعداد الطوايف المسيحيه فى مصر 

مسيحيه
مصر
كنايس
تاريخ مصر القبطيه